2012 m. Formulės 1 sezonas

2012 m. Formulės 1 sezonas yra 63-ias Formulės 1 sezonas, kuris prasidėjo 2012 m. kovo 18 d. Australijoje ir baigėsi lapkričio 25 d. Brazilijoje. Šis sezonas buvo rekordinis lenktynių skaičiumi – iš viso buvo surengta 20 etapų. Šiame sezone lenktynės sugrįžo į JAV, kuriose buvo surengtos JAV GP naujoje Amerikos trasoje.

Čempionų vardus gynė Red Bull Racing ekipa ir vokietis Sebastian Vettel, kurie triumfavo dvejus metus iš eilės – 2010 ir 2011 m.

Šis sezonas pasižymėjo keliais rekordais. Pirmą kartą Formulės 1 istorijoje sezone dalyvauja 6 buvę arba esami pasaulio čempionai – Sebastian Vettel, Jenson Button, Lewis Hamilton, Kimi Räikkönen, Fernando Alonso ir Michael Schumacher. Taip pat pirmą kartą pirmas septynias sezono lenktynes laimėjo septyni skirtingi lenktynininkai.

Čempionų vardus vėl pelnė Red Bull ekipa ir vokietis S. Vettel, tapęs jauniausiu triskart pasaulio čempionu. Antroje vietoje likusį ispaną F. Alonso vokietis aplenkė 3 taškais.

Priešsezononiai bandymai 
Tradiciniai priešsezoniniai jaunų lenktynininkų bandymai vyko iš karto po 2011 m. Abu Dabio Grand Prix Yas Island trasoje 2011 m. lapkričio 15-17 dienomis.

Scuderia Toro Rosso ekipos bandytojas prancūzas Jean-Éric Vergne buvo greičiausia visomis dienomis už Red Bull Racing vairo. Netrukus po bandymų buvo pranešta, kad prancūzas naujame sezone taps Toro Rosso ekipos lenktynininku.

Automobilių pristatymai

Bandymai

Komandos ir lenktynininkai 
Pagal 2009 m. pasirašytą Konkordo susitarimą tarp FOTA ir FIA, visos komandos dalyvauja FIA organizuojamame Formulės 1 čempionate iki 2012 m. gruodžio 31 d.

Pasikeitimai lenktynininkų gretose

Pasitraukia iš Formulės 1 
 Šiame sezone lenktynininko vietos neteko labiausiai patyręs iki šiol buvęs brazilas Rubens Barrichello. Per 19 sezonų brazilas dalyvavo 326 lenktynėse. 2012 m. R. Barrichello lenktyniaus IndyCar čempionate.

Grįžta į Formulę 1 
 2011 m. lapkričio 29 dieną buvo oficialiai patvirtinta, kad į Formulės 1 lenktynes dvejiems metams šiame sezone sugrįš suomis Kimi Raikkonenas. Jis lenktyniaus Lotus Renault GP gretose.

Debiutuoja 
 2011 m. lapkričio 27 dieną Virgin ekipa paskelbė, kad jos gretose debiutuos prancūzas Charles Pic.
 Lenktynininkų vietose debiutuos australas Daniel Ricciardo ir prancūzas Jean-Éric Vergne – abu bus Scuderia Toro Rosso komandos nariai.

Pasikeitimai sezono eigoje 
Lotus ekipos lenktynininkas Romain Grosjean teisėjų buvo pripažintas kaltu dėl masinės avarijos Belgijos lenktynių starto metu. Teisėjai prancūzą nubaudė 50 000 eurų bauda ir diskvalifikavo iš kitų lenktynių Italijoje. Jį ekipoje pakeitė belgas Jérôme d'Ambrosio. Grosejan į lenktynes grįžo Singapūro GP.

Komandų pasikeitimai 
 2011 m. birželio mėnesį Williams ekipa pranešė, kad 2012 ir 2013 m. sezonuose naudos Renault variklius, su galimybe susitarimą pratęsti ir 2014 m.
 2012 m. pavadinimus pakeis trys komandos – Renault F1 bus vadinama Lotus, buvusi Lotus – Caterham, o Virgin – Marussia.

Taisyklių pasikeitimai 

 Pirmą kartą nuo 2008 m. sezono metu bus atlikti bandymai. Planuojama, kad jie vyks gegužės pradžioje Italijos Mugello trasoje.
 2012 m. sezone bus uždrausta aktyviai 2011 m. naudota difuzorių apipūtimo sistema. Manoma, kad tokios brangios sistemos atsisakymas leis sumažinti autsaiderių atsilikimą nuo lyderių
 2012 m. sausio mėnesį FIA paskelbė uždraudžianti šiam sezonui prošvaisos kontrolės sistemą, kurią dar 2010 m. buvo sukonstravusi Lotus ekipa ir ruošėsi naudoti šiam sezonui. Analogišką sistemą planavo diegti ir kitos ekipos, tokios kaip Scuderia Ferrari ir Williams.
 Naujajam sezonui FIA patikslino pozicijos gynybos taisykles. Pagal jas, priekyje važiuojantis lenktynininkas galės atlikti vieną gynybinį veiksmą prieš jį bandantį aplenkti varžovą ir po to grįžti į lenktyninę trajektoriją, tačiau tik tokiu atveju, jei tai darydamas paliks pakankamai trasos pločio konkurentui toje pusėje.
 Nuo šiol FIA atliks dar griežtesnę sparnų lankstumo patikrą. Kadangi Formulėje 1 lankstūs objektai yra uždrausti, leidžiama deformacija dedant 100 kg svorį nuo šiol bus 10 mm.
 Pagal naujas taisykles kiekvienas Formulės 1 automobilis turės praeiti griežtesnį saugumo testą dar prieš bandymus. Anksčiau tai buvo privaloma tik prieš pirmąsias lenktynes.
 2011 m. gruodį vykusiame susitikime FIA sprendė ar leisti komandoms sustojimų techninio aptarnavimo vietose ratų pakeitimui naudoti heliu pripildytus automatinius raktus. Nepaisant to, kad tai padėtų 30% greičiau suktis pačiam raktui, lyginant su dabar naudojamais, šis sprendimas buvo uždraustas tvirtinant, kad tai būtų didelės išlaidos komandoms, o nauda nepakankama.
 Nuo šio sezono saugos automobilio fazės metu visi ratu aplenkti lenktynininkai vėl (tai buvo leista 2009 m.) galės jį aplenkti ir taip susigrąžinti prarastas pozicijas, o atnaujinto starto metu pirmaujantiems netrukdyti lenktyniauti.
 Lenktynininkams bus uždrausta be teisėjų leidimo važiuoti ne trasos ribose ar kirsti jas. Taip bus išvengta incidentų, kuomet 2011 m. norėdami taupyti padangas ar kurą lenktynininkai važiuodavo ne oficialiomis trasų ribomis.
 Buvo įvesta nauja taisyklė, pagal kurią lenktynės maksimaliai galės trukti tik 4 valandas. Taip norima išvengti labai ilgų lenktynių, nes teoriškai pagal senas taisykles jos galėjo užtrukti iki 8 valandų. Praeitame sezone buvo pasiektas naujas ilgiausių lenktynių rekordas – 2011 m. Kanados Grand Prix vyko 4 valandas 4 minutes ir 39 sekundes.
 Siekiant padidinti lenktynininkų saugumą šoninio smūgio atveju, 75 mm – nuo 625 mm iki 550 mm – sumažintas didžiausias leistinas „Formulės-1“ bolidų nosies aukštis.
 „Pirelli“ prieš šių metų sezoną paminkštino visų, išskyrus pačių minkščiausių, padangų gumą.

Sezono lenktynių tvarkaraštis 

2011 m. rugsėjo 1 d. FIA paskelbė 2012 m. sezono tvarkaraštį. Jame numatoma surengti rekordiškai daug (20) lenktynių.

Sezono įskaitos

2012 m. sezono lenktynininkų įskaita 
Taškai skiriami 10 lenktynininkų šia tvarka:

Pastabos:
 † – Lenktynininkas nefinišavo, tačiau baigęs daugiau nei 90 % distancijos buvo klasifikuotas.

Komandinė įskaita 

Pastabos:
 † – Komandos automobilis nefinišavo, tačiau baigęs daugiau nei 90 % distancijos buvo klasifikuotas.

Šaltiniai 

Formulės 1 sezonai
2012 sporte